**BURSA DE PERFORMANȚĂ**

Conform Procedurii privind acordarea burselor studenţilor de la ciclurile de învăţământ licenţă şi master din cadrul Universităţii Tehnice „Gheorghe Asachi” din Iasi,PO PRS 03, Bursele de performanţă se atribuie studenţilor care se încadrează în următoarele criterii (art.24):

a) şi-au îndeplinit toate obligaţiile didactice, prevăzute în planul de învăţământ (60 credite/an universitar);

b) au obţinut rezultate deosebite la învăţătură, cu condiţia ca media generală a anului precedent să fie de minimum 9,60 pentru nivel licenţă şi 9,70 pentru nivel master;

c) au obţinut performanţe ştiinţifice, inovaţie, brevete sau au participat la concursuri profesionale de nivel naţional şi internaţional, respectiv participarea la sesiuni ştiinţifice sau au participat la activități extracurriculare;

d) Punctajul pentru stabilirea clasamentului este prezentat în anexa 1.

Bursele de performanţă se pot acorda **începând cu anul al doilea de studiu**, în urma recunoaşterii performanţelor pentru o perioadă de un an calendaristic, dar nu mai mult de finalizarea studiilor.

**Conţinutul dosarului**:

a) cerere către decanul facultăţii pentru participare la concurs (vezi anexa 15);

b) situaţia şcolară;

c) curriculum vitae;

d) portofoliu de lucrări ştiinţifice ale candidatului sau copii după documentele care atestă rezultatele obţinute la concursurile profesionale sau manifestările ştiinţifice la care a participat sau invenții, inovații, cu avizul cadrului didactic sub îndrumarea căruia s-a desfăşurat activitatea de cercetare ştiinţifică;

g) dovada implicării în activități extracurriculare.